ai4bharat/Pralekha huggingface dataset:
விவசாயத்துறை அமைச்சகம்
11 மாநிலங்களில் உள்ள 49 மாவட்டங்களில் மெகா எண்ணெய் பனை மரம் நடும் இயக்கம்
சமையல் எண்ணெய் பனைக்கான தேசிய இயக்கத்தின் கீழ், மாநில அரசுகள் எண்ணெய் பனை பதப்படுத்தும் நிறுவனங்களுடன் இணைந்து எண்ணெய் பனை சாகுபடியை மேலும் ஊக்குவிக்கவும் அதிகரிக்கவும் 2023 ஜூலை 25அன்றுதொடங்கிய 'மெகா எண்ணெய் பனை நடவு இயக்கத்தை' தொடங்கின, இது நாட்டையும் அதன் விவசாயிகளையும் சமையல் எண்ணெய் உற்பத்தியில் தன்னிறைவை உண்டாக்குகிறது. இதன் மூலம் 2025-26 க்குள் எண்ணெய் பனை உற்பத்தியின் கீழ், கூடுதலாக 6.5 லட்சம் ஹெக்டேர் பரப்பு என்ற இலக்கை அடைய முடியும்.
ஆந்திரா, அருணாச்சலப் பிரதேசம், அசாம், கோவா, கர்நாடகா, மிசோரம், நாகாலாந்து, ஒடிசா, தமிழ்நாடு, தெலங்கானா மற்றும் திரிபுரா ஆகியவை எண்ணெய் பனை வளர்க்கும் முக்கிய மாநிலங்களாகும். பதஞ்சலி புட் பிரைவேட் லிமிடெட், கோத்ரேஜ் அக்ரோவெட் மற்றும் 3 எஃப் போன்ற எண்ணெய் பனை பதப்படுத்தும் நிறுவனங்கள் இந்த இயக்கத்தில் தீவிரமாக பங்கேற்றன. இதுதவிர, கே.இ., விவசாயம், நவபாரத் போன்ற பிற பிராந்திய நிறுவனங்களும் பங்கேற்றன. மெகா எண்ணெய் பனை மரம் நடும் திட்டம் 2023 ஆகஸ்ட் 12அன்று நிறைவடைந்தது. இந்த இயக்கத்தின் மூலம், மாநிலங்கள் மற்றும் நிறுவனங்கள் 11 மாநிலங்களில் உள்ள 49 மாவட்டங்களில் உள்ள 77 கிராமங்களில் சுமார் 3500 ஹெக்டேர் பரப்பளவில் 7000 க்கும் மேற்பட்ட விவசாயிகளை அடைய முடிந்தது.
மெகா நடவு இயக்கத்தின் ஒரு பகுதியாக, நிறுவனங்கள் துறை ஊழியர்களுடன் இணைந்து விவசாயிகளுக்கான எண்ணெய் பனை சாகுபடி குறித்த தனித்துவமான மற்றும் தீவிரமான பெரிய அளவிலான தொழில்நுட்பப் பயிற்சி கருத்தரங்குகளையும் ஏற்பாடு செய்தன. ஆலைகளின் ஆரோக்கியத்தை உறுதி செய்வதற்கும், அதன் மூலம் உற்பத்தித்திறனை அதிகரிப்பதற்கும், நிலையான வருமான ஆதாரங்களை உருவாக்குவதற்கும் உதவும் மேலாண்மை தொகுப்புகள் குறித்து விவசாயிகள் மற்றும் ஊழியர்களுக்கு அதிக விழிப்புணர்வை ஏற்படுத்துவதே கருத்தரங்குகளின் நோக்கமாகும்.
நாடு தழுவிய மெகா எண்ணெய் பனை நடவு இயக்கத்தின் ஒரு பகுதியாக நடத்தப்பட்ட தொடர் நிகழ்வுகளில் மூத்த அரசியல் தலைவர்கள், துறை அதிகாரிகள் மற்றும் கிராமப் பஞ்சாயத்து உறுப்பினர்கள் உட்பட பல பிரமுகர்கள் கலந்து கொண்டனர்.
இத்திட்டத்தின் கீழ், விவசாயிகளுக்கு தரமான நடவு பொருட்கள், பயிரை பராமரிக்க நிதி உதவி, ஊடுபயிராக சாகுபடி உள்ளிட்ட பல்வேறு சலுகைகள் வழங்கப்படுகின்றன. கூடுதலாக, விவசாயிகள் தங்கள் விளைபொருட்களுக்கு உத்தரவாதமான விலையுடன் உறுதியான சந்தையும் வழங்கப்படுகிறது.
நிதி அமைச்சகம்
2022-23-ம் நிதியாண்டிற்கான நேரடி வரி வசூல் ரூ. 15.67 லட்சம் கோடி - கடந்த ஆண்டின் இதே காலகட்டத்தை ஒப்பிடுகையில் இந்த ஆண்டில் 10-02-2023 வரை மொத்த வசூல் 24.09 சதவீதம் அதிகம்
பிப்ரவரி 10, 2023 வரையிலான நேரடி வரி வசூல்களின் தற்காலிக புள்ளிவிவரங்கள் தொடர்ந்து நிலையான வளர்ச்சியைக் காட்டுகின்றன. பிப்ரவரி 10, 2023 வரையிலான மொத்த நேரடி வரி வசூல், ரூ.15.67 லட்சம் கோடியாக உள்ளது. இது கடந்த ஆண்டின் இதே காலகட்டத்தின் மொத்த வசூலை விட 24.09 சதவீதம் அதிகமாகும். வரிசெலுத்துவோருக்கு திருப்பி அளிக்கப்பட்ட நிகர தொகை தவிர்த்த நேரடி வரி வசூல், ரூ. 12.98 லட்சம் கோடியாக உள்ளது. இது கடந்த ஆண்டின் இதே காலகட்டத்தின் நிகர வசூலை விட 18.40 சதவீதம் அதிகமாகும். இந்த வரி வருவாய்த் தொகையானது, 2022-23 நிதியாண்டிற்கான நேரடி வரிகளின் மொத்த பட்ஜெட் மதிப்பீட்டில் 91.39 சதவீதம் ஆகும் மற்றும் 2022-23ம் நிதி ஆண்டுக்கான நேரடி வரிகளின் திருத்தப்பட்ட மதிப்பீட்டில் இது 78.65 சதவீதம் ஆகும்.
மொத்த வருவாய் அடிப்படையில் கார்ப்பரேட் வருமான வரி  மற்றும் தனிநபர் வருமான வரி  ஆகியவற்றின் வளர்ச்சி விகிதத்தைப் பொருத்தவரை, சிஐடி-யின் வளர்ச்சி விகிதம் 19.33 சதவீதம் ஆகவும், பிஐடி-யின்  வளர்ச்சி விகிதம் 29.63 சதவீதம் ஆகவும் உள்ளது. வரி செலுத்துவோருக்கிப் பணத்தைத் திருப்பி அளித்தல் தொடர்பான சரிசெய்தலுக்குப் பிறகு, சிஐடி வசூலில் நிகர வளர்ச்சி 15.84 சதவீதம் ஆகவும், பிஐடி வசூலில் வளர்ச்சி 21.93 சதவீதம் ஆகவும் , எஸ்டிடி உள்ளிட்ட பிஐடி வளர்ச்சி 21.23 சதவீதம் ஆகவும் உள்ளது.
ஏப்ரல் 1, 2022 முதல் பிப்ரவரி 10, 2023 வரை ரூ. 2.69 லட்சம் கோடி திருப்பிச் செலுத்தப்பட்டுள்ளது. இது முந்தைய ஆண்டின் இதே காலகட்டத்தில் திருப்பி வழங்கப்பட்ட பணத்தை விட 61.58% அதிகமாகும்.
உள்நாட்டு விமானப் போக்குவரத்து அமைச்சகம்
ட்ரோன் துறையில் வேலைவாய்ப்புக்கள்: தமிழகத்தில் அண்ணா பல்கலைக்கழக மையத்தில் பயிற்சி
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த விமான போக்குவரத்து இணை அமைச்சர் ஜெனரல்  வி. கே .சிங் , கீழ்காணும் தகவல்களை வெளியிட்டார்.
ட்ரோன் விதிகள் 2021-ன் படி, தொலைதூர விமான ஓட்டி பயிற்சி அமைப்பை நிறுவ விரும்பும் நபர், விமானப் போக்குவரத்து தலைமை இயக்குநருக்கு அதற்குண்டான படிவத்தை சமர்ப்பிக்க வேண்டும். 2021 டிசம்பர் 31 வரை அரசு அல்லது தனியாருக்கு சொந்தமான 9 தொலைதூர விமான ஓட்டி பயிற்சி மையங்கள் நிறுவப்பட்டுள்ளன.
இவற்றில், தமிழ்நாட்டில் உள்ள அண்ணா பல்கலைக்கழகத்தின் வானியல் ஆராய்ச்சி மையம் ஒன்று. 18 முதல் 65 வயது வரையிலான எந்த ஒரு நபரும் பத்தாம் வகுப்பு நிறைவு செய்திருக்கும் பட்சத்தில் தொலைதூர விமான ஓட்டி உரிமத்தை பெற முடியும். ட்ரோன் பள்ளிகளிலிருந்து பயிற்சி முடித்து விட்டு வெளியே வரும் மாணவர்கள், ட்ரோன் செயல்பாடுகள், பராமரிப்பு, வடிவமைப்பு, தயாரிப்பு மற்றும் தரவு மேலாண்மை உள்ளிட்டவற்றில் வேலைவாய்ப்புக்களை பெறலாம்.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795133
கலாசாரத்துறை அமைச்சகம்
ஷாங்காய் ஒத்துழைப்பு அமைப்பின் கலாச்சார அமைச்சர்கள் கூட்டம்: மத்திய இணை அமைச்சர் திரு அர்ஜுன் ராம் மேக்வால் பங்கேற்பு
மத்திய கலாச்சார இணை அமைச்சர் திரு அர்ஜுன் ராம் மேக்வால், தஜிகிஸ்தான் ஏற்பாடு செய்திருந்த ஷாங்காய் ஒத்துழைப்பு அமைப்பின் கலாச்சார அமைச்சர்கள் கூட்டத்தில் இன்று  கலந்து கொண்டார்.
கலாச்சாரம் மற்றும் மனிதாபிமான செயல்களில் ஒத்துழைப்பை மேம்படுத்துவது, கொவிட் தொற்றுக்குப் பிந்தைய காலகட்டம் உட்பட கலாச்சார துறைகளில் ஷாங்காய் ஒத்துழைப்பு அமைப்பு நாடுகளிடையே இருக்கும் ஒத்துழைப்பிற்கான வாய்ப்புகள், நாடுகளிடையேயான புரிதலை மேம்படுத்துவதில் அதிக வாய்ப்பு இருக்கும் கலாச்சார ஒத்துழைப்பின் முக்கியத்துவம் ஆகியவை குறித்து இந்தக் கூட்டத்தில் விவாதிக்கப்பட்டது.
இந்தக் கூட்டத்தில் பேசிய அமைச்சர் திரு அர்ஜுன் ராம் மேக்வால், ஷாங்காய் ஒத்துழைப்பு அமைப்பு நாடுகளிடையேயான கலாச்சார ஒத்துழைப்பில் இந்தியாவின் கருத்தை எடுத்துரைத்தார். இந்த அமைப்பின் உறுப்பு நாடாக கலாச்சாரத் துறையில் பரஸ்பர ஆதரவு மற்றும் ஒத்துழைப்பை நோக்கிய இந்தியாவின் உறுதிப்பாட்டை அவர் வலியுறுத்தினார். கடந்த 2020-ஆம் ஆண்டு இந்தியாவால் நடத்தப்பட்ட ஷாங்காய் ஒத்துழைப்பு அமைப்பின் தலைவர்கள் கூட்டத்தின்போது நடைபெற்ற புத்த மதத்தின் பாரம்பரியம் குறித்த இணையதள கண்காட்சி, இந்தியாவின் பழைய படைப்புகள், ரஷ்யா மற்றும் சீனா ஆகிய மொழிகளில் மொழிபெயர்க்கப்பட்டது போன்ற முன்முயற்சிகளை அவர் சுட்டிக்காட்டினார்.
இந்தியாவின் 75-ஆவது சுதந்திர தினம், ‘விடுதலையின் அம்ருத் மஹோத்ஸவம்' என்ற பெயரில் கொண்டாடப்படுவது குறித்தும், 2047-ஆம் ஆண்டில் நூற்றாண்டு சுதந்திர தினத்தை நோக்கிய இந்தியாவின் தொலைநோக்குப் பார்வை குறித்தும் அவர் பகிர்ந்து கொண்டார். பகிரப்பட்ட மாண்புகளின் அடிப்படையில் ஷாங்காய் ஒத்துழைப்பு அமைப்பு உறுப்பு நாடுகளுடனான ஒத்துழைப்பு மேம்படும் என்ற நம்பிக்கையையும் அவர் வெளிப்படுத்தினார்.
கூட்டத்தின் நிறைவாக, காலா கலை திருவிழா குறித்த விதிகளில் உறுப்பு நாடுகள் கையெழுத்திட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746933
----
(Visitor Counter : 256
தகவல் மற்றும் ஒலிபரப்பு அமைச்சகம்
ஜூன் 21 அன்று 'கார்டியன் ரிங் ஃபார் யோகா' என்னும் நிகழ்ச்சிக்கு விரிவான ஏற்பாடுகளை டிடி இந்தியா மேற்கொண்டுள்ளது
இந்த ஆண்டுக்கான சர்வதேச யோகா தினத்தில் ஒரு தனித்துவமான, புதுமையான, 'தி கார்டியன் ரிங்' என்னும் நிகழ்ச்சிக்கு திட்டமிடப்பட்டுள்ளது. பிரதமர் திரு நரேந்திர மோடி தமது மனதின் குரல் நிகழ்ச்சியில் அறிவித்தபடி, இது கொண்டாடப்படுகிறது. 'ஒரே சூரியன், ஒரே பூமி' என்ற கருத்தை வலியுறுத்தும் வகையில் சூரியனின் இயக்கம் விளக்கப்படுகிறது. இதன்படி, கிழக்கிலிருந்து மேற்கு வரை, அனைத்து நாடுகளிலிருந்தும் மக்கள் யோகாவுடன் சூரியனை வரவேற்பதுடன், சூரிய நமஸ்காரம் அல்லது அதன் இந்திய பாரம்பரியத்தைக் கொண்டாடுவார்கள். இந்த நிகழ்ச்சியானது, இந்தியாவின் பொது ஒளிபரப்பு நிறுவனமான பிரசார் பாரதியின் சர்வதேச சேனலான டிடி இந்தியா-வில் பிரத்தியேகமாக நேரடியாக ஒளிபரப்பப்படுகிறது.
'மனிதகுலத்திற்கான யோகா' என்ற இந்த ஆண்டின் கருப்பொருளுக்கு ஏற்ப பல்வேறு நாடுகளைச் சேர்ந்த மக்கள் காலையில் யோகாவைக் கொண்டாடுவதற்காக ஒன்று கூடுவதை நிகழ்ச்சி காட்டும். ஜூன் 21 அன்று, 80 க்கும் மேற்பட்ட நாடுகளில் உள்ள இந்திய தூதரகங்கள் முக்கிய இடங்களில் யோகா நிகழ்வுகளை பெரிய அளவில் ஏற்பாடு செய்கின்றன. பல நாடுகளின் தலைவர்கள், உயரதிகாரிகள் மற்றும் பிரபலங்களும் இதில் பங்கேற்க உள்ளனர்.
ஆஸ்திரேலியாவில் இருந்து நியூயார்க் வரை, ஆப்பிரிக்காவிலிருந்து லத்தீன் அமெரிக்கா வரை, டிடி இந்தியா உலகெங்கிலும் உள்ள சின்னச் சின்ன இடங்களிலிருந்தும் பிரத்யேக காட்சிகளை எல்லா இடங்களிலும் உள்ள பார்வையாளர்களுக்குக் கொண்டு வரும்.
தனிப்பட்ட அமைப்புகள் மற்றும் தூதரகங்களின் ஒருங்கிணைப்புடன், ஆயுஷ் அமைச்சகம் மற்றும் வெளியுறவு அமைச்சகத்துடன் இணைந்து இந்த மாபெரும் நிகழ்ச்சிக்கு ஏற்பாடு செய்யப்பட்டுள்ளது. இந்த வரலாற்று நிகழ்ச்சியானது இந்தியாவின் 'உலகமே ஒரு குடும்பம்' என்ற செய்தியை மேலும் எடுத்துச் செல்லுவதுடன், இந்தியாவின் யோகா பாரம்பரியத்தின் ஒருங்கிணைக்கும் சக்தியை வெளிப்படுத்தும்.
•••••••••••••
(Visitor Counter : 114
மத்திய பணியாளர் தேர்வாணையம்
மத்திய பணியாளர் தேர்வாணையத்தின் பல்வேறு பணியிடங்களுக்கான தேர்வு முடிவுகள் அறிவிப்பு
2018 ஆகஸ்ட் மாதம் இறுதி செய்யப்பட்ட மத்திய பணியாளர் தேர்வாணைய தேர்வு முடிவுகள் வெளியிடப்பட்டுள்ளன. தேர்வில் தேர்ந்தெடுக்கப்பட்டவர்களுக்கு தனித்தனியே அஞ்சல் மூலம் தகவல் தெரிவிக்கப்பட்டுள்ளது.
தேர்வு முடிவுகளைத் தெரிந்து கொள்ள இங்கே கொடுக்கவும்
(Visitor Counter : 104
கலாசாரத்துறை அமைச்சகம்
வசுதைவ குடும்பகம்’ எனும் செய்தியை புத்தரின் போதனைகள் வலியுறுத்துகின்றன: திரு ஜி கிஷண் ரெட்டி
ஒட்டுமொத்த உலகமே ஒரு குடும்பம் என்பதை பிரதிபலிக்கும் ‘வசுதைவ குடும்பகம்’ எனும் செய்தியை புத்தரின் போதனைகள் வலியுறுத்துகின்றன என்றும் புத்த மதத்தினர் மட்டுமில்லாது அனைவருக்கும் வழங்குவதற்கான பல விஷயங்கள் புத்த மதத்தில் இருப்பதாகவும் மத்திய கலாச்சார அமைச்சர் திரு ஜி கிஷண் ரெட்டி கூறினார்.
‘ஆசாத பூர்ணிமா - தர்ம சக்கர தினத்தை’ முன்னிட்டு அவர் வெளியிட்டுள்ள காணொலி செய்தியில், இந்த நாள் குரு பூர்ணிமா என்றும் கொண்டாடப்படுவதாக கூறினார். “இந்த நாளன்று நமது குருக்களுக்கு நாம் மரியாதையையும் நன்றியையும் தெரிவிக்கிறோம். ஆசாத பூர்ணிமா உலகெங்கிலும் உள்ள புத்த மதத்தினருக்கு மட்டுமில்லாது, ஒட்டுமொத்த மனித குலத்திற்கே முக்கியமான தினம்,” என்று அமைச்சர் கூறினார்.
2,500-க்கும் அதிகமான வருடங்களுக்கு முன்னர் இந்த தினத்தன்று பின்னாளில் தமது சீடர்களாக மாறிய ஐந்து சக பணியாளர்களுக்கு சார்நாத்தில் தமது முதல் உரையை ஆசிரியரான புத்தர் வழங்கினார். புத்தர் ஞானமடைந்த பின்னர் மனிதகுலமும் அதன் மூலம் பலனடைந்ததை அவர் உறுதி செய்தார். புத்த மதத்திற்கு, இந்து மதத்திற்கும் நெருங்கிய தொடர்புள்ளது என்று அவர் மேலும் கூறினார்.
சர்வதேச புத்த மத கூட்டமைப்புடன் இணைந்து சுற்றுலா மற்றும் கலாச்சார அமைச்சகம் மற்றும் இந்திய கலாச்சார உறவுகள் குழு இந்த வருடம் நவம்பரில் இந்தியாவில் சர்வதேச மாநாடு ஒன்றை நடத்த திட்டமிட்டுள்ளதாக திரு கிஷண் ரெட்டி கூறினார். “புத்தமதம் குறித்த சிறப்பான நிகழ்ச்சிக்கு உலகெங்கிலும் இருந்து அறிஞர்கள் அழைக்கப்படுவார்கள். தனது 75-வது சுதந்திர தினத்தை இந்த வருடம் இந்தியா கொண்டாடும் போது, புத்தரின் பங்களிப்பும் கொண்டாடப்படும்,” என்று அவர் தெரிவித்தார்.
புத்த மதத்தின் தாய்வீடான இந்தியா, தங்களது பாரம்பரியம் மற்றும் ஞானத்தை புத்த மதத்தினர் வெளிப்படுத்துவதற்கு ஆதரவு தரும் என்று அமைச்சர் கூறினார். “இந்தியாவின் புத்தமத பாரம்பரியத்தை வளர்த்தெடுக்கவும், ஊக்குவிக்கவும் சிறப்பான முயற்சிகளை பிரதமர் எடுத்துள்ளார். உலகெங்கிலும் உள்ள புத்த மதத்தினர் கண்டு களிக்கும் வகையில் பல்வேறு பண்டைய இடங்கள் சீரமைக்கப்படுகின்றன,” என்று அவர் கூறினார்.
குரு பூர்ணிமாவை முன்னிட்டு இரு கலாச்சார ஜாம்பவான்களான சரோஜா வைத்தியநாதன் மற்றும் உமா சர்மா ஆகியோரின் இல்லங்களுக்கு திரு கிஷண் ரெட்டி சென்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738581
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.28 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.28 கோடிக்கும் அதிகமான  டோஸ்கள் செலுத்தப்பட்டுள்ளன. 2,42,06,537 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.28 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,202 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,97,003.
இந்தியாவில் கடந்த 24 மணி நேரத்தில் 2,226 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,42,681 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.67 கோடி . வாராந்திரத் தொற்று 0.50 சதவீதமாக உள்ளது. தினசரித் தொற்று விகிதம் 0.50 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1827301
நிதி அமைச்சகம்
திரு. ஜி.சி.முர்மு , இந்திய சிஏஜியாக பொறுப்பேற்றார்
திரு. கிரிஷ் சந்திர முர்மு, இந்தியத் தலைமைக் கணக்குத் தணிக்கை அதிகாரியாக  இன்று பொறுப்பேற்றுக் கொண்டார். அவர் குஜராத்தின் இந்திய நிர்வாகப் பணி சேவை  அதிகாரி ஆவார். இப்பதவியிலிருந்து விலகிய திரு.ராஜீவ் மெக்ரிசியின் இடத்தில் திரு.முர்மு பொறுப்பேற்றார். திரு.முர்மு, இதற்கு முன்பு ஜம்மு காஷ்மீர் துணைநிலை ஆளுநராகப் பணிபுரிந்தார்.
குடியரசுத் தலைவர் மாளிகையில் இன்று காலை நடைபெற்ற நிகழ்ச்சியில், குடியரசுத் தலைவர் திரு. ராம் நாத் கோவிந்த், திரு. முர்முவுக்கு பதவியேற்பு உறுதிமொழியும், ரகசியக் காப்புப் பிரமாணமும் செய்து வைத்தார். குடியரசுத் துணைத் தலைவர் திரு.எம்.வெங்கையா நாயுடு, பிரதமர் திரு. நரேந்திர மோடி, நிதியமைச்சர் திருமதி. நிர்மலா சீதாராமன், பதவியிலிருந்து வெளியேறும் சிஏஜி திரு. ராஜீவ் மெக்ரிசி உள்ளிட்டோர் நிகழ்ச்சியில் கலந்து கொண்டனர்.
பதவியேற்பு நிகழ்ச்சிக்குப் பின்னர் திரு.முர்மு, சிஏஜி அலுவலகத்துக்குச் சென்றார். அங்கு இந்தியத் தணிக்கை மற்றும் கணக்குத் துறையின் மூத்த அதிகாரிகள் அவரை வரவேற்றனர். சிஏஜி அலுவலகத்தில், அவர் மகாத்மா காந்தி, பி.ஆர்.அம்பேத்கர் சிலைகளுக்கு மலர் மரியாதை செலுத்தினார்.
ஜம்மு காஷ்மீருக்கு செல்வதற்கு முன்பாக, செலவுத்துறையின் முழுநேரச் செயலராக பணியாற்றியதற்கு முன்னர், அத்துறையின் இணைச் செயலராகவும், நிதி சேவைத்துறை மற்றும் வருவாய்த் துறையில் கூடுதல் செயலராகவும், அதன் பின்னர் சிறப்புச் செயலராகவும் பணியாற்றியுள்ளார். தில்லியில் பணியாற்றுவதற்கு முன்பாக திரு முர்மு, குஜராத் மாநில அரசில் முக்கியமான பொறுப்புகளை வகித்தார். நிர்வாகம், பொருளாதாரம், உள்கட்டமைப்புத் துறைகளில் அவருக்கு விரிவான அனுபவம் உள்ளது.
(Visitor Counter : 156
பிரதமர் அலுவலகம்
திரு கே. காமராஜரின் பிறந்தநாளையொட்டி பிரதமர் மரியாதை
திரு.கே.காமராஜரின் பிறந்தநாளையொட்டி பிரதமர் திரு நரேந்திர மோடி இன்று அவருக்கு மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் பதிவு வருமாறு:
"திரு கே. காமராஜரின் ஜெயந்தியை முன்னிட்டு அவருக்கு மரியாதை செலுத்துகிறேன். இந்தியாவின் வளர்ச்சிக்காகத் தன் வாழ்நாளை அர்ப்பணித்த பெருமகன், சமூக அதிகாரமளித்தலுக்கு அவர் அளித்த முக்கியத்துவம் நம் அனைவருக்கும் வழிகாட்டும் சக்தியாகும். வறுமை ஒழிப்பு மற்றும் மக்கள் நலன் மீதான அவரது தொலைநோக்கை நிறைவேற்றுவதற்கான நமது உறுதிப்பாட்டை நாம் மீண்டும் அர்ப்பணிப்போம் ."
மத்திய அமைச்சரவை
சூரிய சக்தி கூட்டமைப்பு ஒப்பந்தத்தின் வடிவமைப்பில் செய்யப்பட்டுள்ள திருத்தத்திற்கு மத்திய அமைச்சரவை ஒப்புதல்
ஐக்கிய நாடுகள் அவையில் உறுப்பினராக உள்ள நாடுகள் அனைத்திற்கும் சர்வதேச சூரிய சக்தி கூட்டமைப்பு ஒப்பந்தத்தில் உறுப்பினர் தகுதி அளிப்பதற்காக சூரிய சக்தி கூட்டமைப்பு ஒப்பந்தத்தின் வடிவமைப்பில் செய்யப்பட்டுள்ள திருத்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது
விவசாயத்துறை அமைச்சகம்
மத்திய வேளாண் துறை அமைச்சர், மத்திய வேளாண் ஆராய்ச்சி மற்றும் கல்வித் துறை, இந்திய வேளாண் ஆராய்ச்சி கவுன்சில் பணிகளை சீராய்வு செய்தார்.
மத்திய வேளாண் ஆராய்ச்சி மற்றும் கல்வித் துறை  மற்றும் இந்திய வேளாண் ஆராய்ச்சி கவுன்சில்  ஆகியவற்றின் சீராய்வுக் கூட்டத்தை இன்று மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் நடத்தினார்.
1243 விவசாயப் பயிர் வகைகளையும், 345 தோட்டக்கலைப் பயிர் வகைகளையும் இந்திய வேளாண் ஆராய்ச்சிக் கவுன்சில் 2014-19ஆம் ஆண்டு காலத்தில் கண்டுபிடித்துள்ளது. இந்திய வேளாண் ஆராய்ச்சி கவுன்சிலின் பல்வேறு பயிர் வகைகள் மற்றும் தொழில்நுட்பங்கள் அந்நியச் செலாவணியை ஈட்டுவதற்கும், நாட்டின் உணவுப் பாதுகாப்புக்கும் பங்களித்துள்ளது.
கிரிஷி கல்யாண் அபியான், ஜல்சக்தி அபியான், மரம் நடுதல் குறித்த விழிப்புணர்வு, சர்தேச மகளிர் தினக் கொண்டாட்டம் போன்ற அரசின் பல்வேறு சிறப்புப் பிரசாரங்களில் இந்திய வேளாண் ஆராய்ச்சி கவுன்சில் மற்றும் வேளாண் அறிவியல் மையங்கள்  முக்கிய பங்களிப்பை செய்துள்ளன. வேளாண் தொழில்நுட்பங்களை விவசாயிகள் கற்றுக்கொள்வதன் மூலம் வேளாண் வருமானத்தை இரட்டிப்பாக்குவதற்கு உதவும் கிரிஷி கல்யாண் அபியான்  திட்டம், நாட்டில் முன்னேறத் துடிக்கும் 112 மாவட்டங்களில் செயல்படுத்தப்பட்டு வருகிறது. இதுவரை, கிரிஷி கல்யாண் திட்டத்தில் 2 கட்டங்கள் நிறைவேற்றப்பட்டுள்ளன. 11.05 லட்சம் விவசாயிகள் வேளாண் அறிவியல் மையங்கள் மூலம் பயிற்சி பெற்றுள்ளனர். மேலும், விவசாயிகளின் வயல்வெளிகளிலேயே செயல்முறை விளக்கம் 5,000 முறை அளிக்கப்பட்டுள்ளது. கிரிஷி கல்யாண் அபியான் திட்டத்தின் மூன்றாவது கட்டத்தில், 17 லட்சம் விவசாயிகளுக்கு, வருவாயை இரட்டிப்பாக்கும் பன்முகப்படுத்தப்பட்ட விவசாய முறைகள் குறித்து பயிற்சிகள் அளிக்கப்பட உள்ளன.
அதிகபட்சமாக 14 லட்சம் குவிண்டால் விதைகள் மற்றும் 2,425 லட்சம் நடுதலுக்குரிய பொருள்கள் ஆகியவை வேளாண் அறிவியல் மையங்களால் தயாரிக்கப்பட்டுள்ளன. மேலும், பழங்கள் மற்றும் காய்கறிகளுக்கான 512 லட்சம் தரமான நடுதலுக்குரிய பொருள்கள் வேறு பல நிறுவனங்களால் தயாரிக்கப்பட்டுள்ளன. இந்த விதைகள் மற்றும் நடுதலுக்குரிய பொருள்கள் விவசாயிகளுக்கு மிகக்குறைந்த விலையில் அளிக்கப்படுகின்றன. 2014-19ஆம் ஆண்டு காலத்தில் வேளாண் அறிவியல் மையங்கள் 26.85 கோடி விவசாய அறிவுறுத்தல்களை விவசாயிகளின் கைபேசிகளுக்கு அனுப்பியுள்ளன.
(Visitor Counter : 124
பாதுகாப்பு அமைச்சகம்
உஸ்பெகிஸ்தான் ராணுவத்துடன் கூட்டுப் பயிற்சிக்கு இந்திய ராணுவ படைப்பிரிவு உஸ்பெகிஸ்தானின் யாங்கியாரிக் சென்றது
இந்தியா – உஸ்பெகிஸ்தான் ராணுவங்களுக்கு இடையேயான மூன்றாவது கூட்டுப் பயிற்சி 2022 மார்ச் 22 முதல் 31 வரை நடைபெற உள்ளது. இந்திய ராணுவத்தின் குண்டுவீசும் படைப்பிரிவை உள்ளடக்கிய வீரர்கள் பயிற்சிக்கான இடத்திற்கு 2022 மார்ச் 22 அன்று புறப்பட்டுச் சென்றனர். இந்தப் படைப்பிரிவு உஸ்பெகிஸ்தான் ராணுவத்தின் வடமேற்கு ராணுவ மாவட்டத்தின் படைப்பிரிவுகளுடன் பயிற்சியில் இணையும். இத்தகைய பயிற்சி 2021 மார்ச் மாதம் உத்தராகண்டில் உள்ள ரானிகெட்டில் நடைபெற்றது.
சிறு நகர பகுதியில் ஐ.நா. விதிமுறைகளின்படி பயங்கரவாத எதிர்ப்பு நடவடிக்கைகளை மேற்கொள்வது இந்த கூட்டுப் பயிற்சியின் நோக்கமாகும். தொடக்கத்தில் இரு தரப்பினரும் நடைமுறை உத்தி நிலையிலான பயிற்சிகளை பகிர்ந்து கொள்வதும், பின்னர் சிறந்த நடைமுறைகளை கற்றறிவதும் இந்தப் பயிற்சியின் கால அட்டவணையில் இடம் பெற்றுள்ளன. இரு ராணுவங்களுக்கு இடையே புரிதலை விரிவாக்குதல், ஒத்துழைப்பு, இயங்கும்தன்மை ஆகியவற்றை இந்தப் பயிற்சி நோக்கமாக கொண்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808215
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள்
உறுதிப்படுத்தப்பட்ட பாதிப்புகளில் 75%
10 மாநிலங்கள்/யூனியன் பிரதேசங்களில் உள்ளன
தொடர்ந்து ஆறாவது நாளாக, புதிய பாதிப்புகளை விட, புதிதாக குணமடைபவர்களின் எண்ணிக்கை நாட்டில் அதிகமாக உள்ளது.
கடந்த 24 மணி நேரத்தில் நாடு முழுவதும் 86,508 புதிய பாதிப்புகள் கண்டறியப்பட்டுள்ளன. உறுதிப்படுத்தப்பட்ட பாதிப்புகளில் 75 சதவீதம் 10 மாநிலங்கள்/யூனியன் பிரதேசங்களில் உள்ளன
மகாராஷ்டிராவில் மட்டுமே 21 ஆயிரத்துக்கும் அதிகமான பாதிப்புகள் கண்டறியப்பட்டுள்ள நிலையில், ஆந்திப் பிரதேசம் மற்றும் கர்நாடகாவிலும் அதிக அளவில் புதிய தொற்றுகள்  கண்டறியப்பட்டுள்ளன.
கொவிட்-19 தொற்று காரணமாக கடந்த 24 மணி நேரத்தில் 1,129 பேர் உயிரிழந்துள்ளனர். இவர்களில் 83% பேர் 10 மாநிலங்கள்/யூனியன் பிரதேசங்களில் அடங்குவர்.
மகாராஷ்டிராவில் 479 பேரும், உத்தரப் பிரதேசத்தில் 87 பேரும், பஞ்சாப்பில் 64 பேரும் உயிரிழந்துள்ளனர்
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleseDetail.aspx?PRID=1658567
-------
(
பிரதமர் அலுவலகம்
பிர்சா முண்டாவின் பிறந்தநாளில் அவருக்குப் பிரதமர் புகழஞ்சலி செலுத்தியுள்ளார்
பிர்சா முண்டாவின் பிறந்தநாளில் அவருக்குப் பிரதமர் திரு நரேந்திர மோடி சிறப்பு மிக்கப் புகழஞ்சலி செலுத்தியுள்ளார்.
விடுதலைப் போராட்டத்திற்கு வலுசேர்ப்பதற்கு அவரது பங்களிப்பையும் ஆதிவாசி சமாஜத்தின் நலன்களுக்கு அவரின் போராட்டத்தையும் திரு மோடி நினைவுகூர்ந்துள்ளார்.
டுவிட்டர் செய்தியில் பிரதமர் கூறியிருப்பதாவது:
"பகவான் பிர்சா முண்டா அவர்களின் பிறந்தநாளில் அவருக்கு மரியாதைக்குரிய அஞ்சலிகள். சுதந்திர இயக்கத்திற்கு ஒரு கூர்மையான பலத்தைக் கொடுத்ததோடு, பழங்குடி சமூகத்தின் நலன்களைப் பாதுகாக்கவும் அவர் எப்போதும் போராடினார். நாட்டுக்கு அவர் ஆற்றிய பங்களிப்பு என்றும் நினைவுகூரப்படும்."
(
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறையின் ஆதரவுடன் நடைபெறும் பருவநிலை மாற்றம் குறித்த ஆராய்ச்சி வலுப்படுத்தப்படுகிறது
பருவநிலை மாற்றம் நாட்டில் ஏற்படுத்தி வரும் பாதிப்பு, இந்த சர்வதேச சிக்கலை எதிர்கொள்வதற்கான புதிய வழிகள், எதிர்காலத்தை நோக்கி நாட்டை தயார்படுத்துதல் உள்ளிட்டவை குறித்து நாடு முழுவதும் உள்ள ஆராய்ச்சியாளர்கள் ஆய்வு செய்து வருகின்றனர்.
சிக்கிமில் இருக்கும் சிறிய பனிப்பாறைகள் இதர இமாலயப் பகுதிகளுடன் ஒப்பிடும் போது வேகமாக உருகி வருவதாக டேராடூனை சேர்ந்த ஆராய்ச்சியாளர்கள் கண்டறிந்துள்ளனர். இமாலய புவியியலுக்கான வாடியா நிறுவனத்தின் ஆராய்ச்சியாளர்கள் நடத்தியுள்ள இந்த ஆய்வு ‘சயின்ஸ்’ சஞ்சிகையில் வெளியாகியுள்ளது.
வேளாண் கழிவுகளை எரித்தல் மற்றும் காட்டுத் தீ ஆகியவை கங்கோத்ரி பனிப்பாறைகளின் உருகலுக்கு பங்காற்றி இருக்கக் கூடும் என்றும் இதே நிறுவனத்தை சேர்ந்த ஆராய்ச்சியாளர்கள் கண்டறிந்துள்ளனர்.
இந்தோ-காஞ்ஜெடிக் நிலப்பரப்பை உலகின் மிகவும் மாசடைந்த பகுதிகளில் ஒன்றாக கருப்பு கரிபொருள் மற்றும் தூசு ஆக்கியிருப்பதாக ஐஐடி கான்பூரை சேர்ந்த விஞ்ஞானிகள் கண்டுபிடித்துள்ளனர். இதன் காரணமாக இமயமலை அடிவாரத்தில் அதிகளவில் மழை பெய்வதாகவும் அவர்கள் கண்டறிந்துள்ளனர்.
அறிவியல் மற்றும் தொழில்நுட்பத் துறையின் ஆதரவுடன் நடைபெறும் மற்றொரு ஆராய்ச்சியில், இந்திய பொருளாதாரம் பெரிதும் நம்பியிருக்கும் பருவமழையை வடக்கு அட்லாண்டிக் பகுதியில் இருந்து வரும் கோள்கள் சார்ந்த அலை பாதிக்கக்கூடும் என்று ஐஐஎஸ்சி ஆராய்ச்சியாளர்கள் கண்டறிந்துள்ளனர்.
அறிவியல் மற்றும் தொழில்நுட்பத் துறையின் ஆதரவுடன் நடைபெறும் இந்த ஆய்வுகள் மற்றும் திறன் வளர்த்தல் நடவடிக்கைகள் பருவநிலை மாற்றம் குறித்த நாட்டின் நிபுணத்துவத்தை வலுப்படுத்த உதவியுள்ளன.
-----
(Visitor Counter : 202
சிறுபான்மையினர் நலன் அமைச்சகம்
“இஸ்லாமிய பெண்கள் உரிமை தினம்”: நாடு முழுவதும் ஆகஸ்ட் 1-ஆம் தேதி கடைப்பிடிப்பு
முத்தலாக் தடைச் சட்டம் அமலுக்கு வந்ததைக் கொண்டாடும் வகையில், நாடு முழுவதும் நாளை  “இஸ்லாமிய பெண்கள் உரிமை தினம்” கடைபிடிக்கப்படும்.
முத்தலாக் நடைமுறையை தண்டனைக்குரிய குற்றமாக ஆகஸ்ட் 1, 2019 அன்று அரசு சட்டம் இயற்றியதாக மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி இன்று கூறினார்.
இந்தச் சட்டம் அமலுக்கு வந்த பிறகு முத்தலாக் வழக்குகள் கணிசமாக குறைந்திருப்பதாக திரு நக்வி தெரிவித்தார். நாடு முழுவதும் உள்ள இஸ்லாமிய பெண்கள் இந்தச் சட்டத்தை வரவேற்றுள்ளனர்.
“இஸ்லாமிய பெண்கள் உரிமை தினத்தை” நாடு முழுவதும் பல்வேறு நிறுவனங்கள் கடைபிடிக்கும்.
இந்த தினத்தை முன்னிட்டு மத்திய பெண்கள் மற்றும் குழந்தை நல அமைச்சர் திருமதி ஸ்மிருதி இராணி, மத்திய சுற்றுச்சூழல், வனம் மற்றும் பருவநிலை மாற்றத்திற்கான அமைச்சர் திரு புபேந்தர் யாதவ் ஆகியோருடன் புதுதில்லியில் நடைபெறும் நிகழ்ச்சியில் திரு நக்வி கலந்துக் கொள்வார்.
முத்தலாக் தடைச் சட்டத்தை அமல்படுத்தியதன் மூலம், நாட்டில் உள்ள இஸ்லாமிய பெண்களின் “தற்சார்பு, சுயமரியாதை மற்றும் தன்னம்பிக்கையை” அரசு வலுப்படுத்தியிருப்பதுடன், அவர்களது அடிப்படை மற்றும் ஜனநாயக உரிமைகளும் பாதுகாக்கப்பட்டிருப்பதாக திரு நக்வி குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741043